
Aktivita: Varíme makové rezance
1. Cieľ, zameranie aktivity:
Cieľom aktivity je pripraviť jednoduchý pokrm – domáce makové rezance, vytvoriť kladný postoj k hodnotám vo vzťahu k práci človeka, pripraviť stôl pre jednoduché stolovanie,  naučiť sa pracovať v tíme.
2. Vyučovací predmet: 
Pracovné vyučovanie, 1. stupeň – Stravovanie a príprava jedál – Príprava jednoduchého jedla
Prírodoveda, 3. ročník: Ľudské telo – Potrava ako zdroj energie a stavebného materiálu pre obnovu organizmu
Prírodoveda, 3.ročník: Ľudské telo – Čo sa deje s jedlom, ktoré zjeme?
3. Pomôcky:
Suroviny: polohrubá múka, vajce, voda, mak, práškový cukor, vanilínový cukor, maslo
Kuchynské náradie: podložka, valček, nôž, strojček na rezance, hrniec, varecha, sito, misa, tanier, vidlička, servítka
4. Príprava:
Žiaci by mali byť vhodne oblečení, aby zabezpečená hygiena. Taktiež ich poučíme o bezpečnosti pri práci.
5. Postup / Realizácia:
Aktivitu začneme rozhovorom na tému jedlá z cestovín. Vypočujeme si aké jedlá majú najradšej. Vysvetlíme význam potravy pre človeka. Žiakom rozdáme úlohy. Prvou úlohou je príprava nekysnutého cesta na rezance. Žiaci si suroviny zmiešajú a vypracujú tuhé cesto. Ďalšou úlohou je cesto vyvaľkať na tenké pláty. Kým pláty oddychujú, vyčistíme si pracovnú plochu. Pre dodržanie bezpečnosti práce, pláty nareže dospelá osoba. Strojček na rezance môžu obsluhovať žiaci, samozrejme pod dohľadom dospelej osoby. Rezance varíme v osolenej vode. Dospelá osoba preleje uvarené rezance studenou vodou. Žiaci si pripravia makovú posýpku. Pre lepšiu chuť pridajú maslo a cukor. Ďalšou úlohou je pripraviť stôl pre stolovanie. Počas prípravy jedla dbáme na dodržiavanie hygieny a bezpečnosti. Dobrú chuť!
6. Zhrnutie:
Dôkazom chutného jedla, ktoré si žiaci pripravili sú prázdne taniere.
7. Prílohy:

